open-index/open-wikipedia-markdown huggingface dataset:
கைலாசு புர்யாக்

**இராஜ்கேசுவர் புர்யாக்** (Rajkeswur Purryag) (பிறப்பு: 1947 திசம்பர் 12) **கைலாசு புர்யாக்** என்றும் அழைக்கப்படும் இவர், ஒரு முன்னாள் மொரிசியசு அரசியல்வாதி ஆவார். இவர் 2012 முதல் மே 2015 வரை மொரிசியசின் குடியரசுத் தலைவராகப் பணியாற்றினார். மொரிசியசின் தேசிய சட்டமன்றத்தால் ஐந்தாவது குடியரசுத்தலைவராகத் தேர்ந்தெடுக்கப்பட்ட இவர், 2012 சூலை 21 அன்று பதவியேற்றார். அனெரூட் ஜக்நாத் 2003 முதல் ஒன்பது ஆண்டுகள் குடியரசுத்தலைவராக இருந்து 2012 மார்ச் மாதம் பதவி விலகிய பின்னர் இவர் அப்பதவிக்கு நியமிக்கப்பட்டார். இவர், முன்பு நாடாளுமன்ற உறுப்பினராகவும், அமைச்சராகவும், தேசிய சட்டமன்றத்தின் சபாநாயகராகவும் பணியாற்றினார். இவர் 1976 இல் சிறு வயதிலேயே அரசியல் அரங்கில் அறிமுகமானார். இவரது பெரிய தாத்தா இலட்சுமண் பரியாக் சுமார் 150 ஆண்டுகளுக்கு முன்பு மொரிசியசுக்கு ஒப்பந்தத் தொழிலாளராகப் பணிபுரிந்தார்.

## சுயசரிதை
இவர் 1947 திசம்பர் 12 அன்று மொரிசியசிலுள்ள கேம்ப் போக்ரூக்சில் பிறந்தார். இவர் ஒரு பீகாரி மொரிசியனாவார். இவரது மூதாதையர்கள் இந்திய மாநிலமான பீகாரில் இருந்து வந்தவர்கள். இவர் சிறீ சம்புநாத் அரசுப் பள்ளியிலும் பின்னர் மொரிசியசுக் கல்லூரியிலும் பயின்றார். இவர் 1973 இல் வழக்கறிஞராக பதவியேற்றார். அதே ஆண்டு இவர் மொரிசிய தொழிலாளர் கட்சியில் சேர்ந்தார். இவர் 1984 இல் கட்சியின் பொதுச் செயலாளராகவும், 1995 இல் தலைவராகவும் ஆனார்.

[thumb| புர்யாக் 2013 ஆம் ஆண்டில் [இந்தியக் குடியரசுத் தலைவர்|இந்தியக் குடியரசுத் தலைவரிடமிருந்து பிரவாசி பாரதிய சம்மானைப் பெறுகிறார் ]]

## குறிப்புகள்

பகுப்பு:மொரிசியசின் தேசிய சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1947 பிறப்புகள்
மகபூப் சகீதி

**மகபூப் சகீதி** (2 பிப்ரவரி 1929 - 8 ஏப்ரல் 2006) ஓர் இந்திய அரசியல்வாதி. மேற்கு வங்கத்தின் கத்வா நாடாளுமன்ற தொகுதிக்கு 1996 முதல் தனது இறப்பு வரை நாடாளுமன்ற உறுப்பினராக இருந்தார்.

## வாழ்க்கை வரலாறு
மகபூப் 1929 ஆம் ஆண்டு பிப்ரவரி 2 அன்று மேற்கு வங்கம் சுரியில் பிறந்தார். இந்திய தேசிய இராணுவத்தில் இராணுவ வீரராக சேவையாற்றியவர். இவர் ஷாநவாஸ்கான் தலைமையில் பிரித்தானிய படைகளுக்கு எதிராக சண்டையிட்டார். இவர் மேற்கு வங்கத்தில் விவசாயிகளை ஒருங்கிணைக்கும் தலைவர்களில் மிக முக்கியமானவர். மேலும் இவர் இடதுசாரிகளின் கலாச்சார அமைப்பிலும், இந்திய மக்களின் நாடக அமைப்பிலும் தொடர்புடையவர்.

## அரசியல் வாழ்க்கை
மகபூப் மார்க்சிஸ்ட் கம்யுனிஸ்ட் கட்சியை சேர்ந்தவர். மேற்கு வங்கத்தின் பாடர் சட்டமன்ற தொகுதியின் சட்டமன்ற உறுப்பினராக 1991 முதல் 1996 வரை இருந்தார். இந்த காலகட்டத்தில் மகபூப் விலங்குகள் வள மேம்பாட்டு, சிறுபான்மையினர் விவகாரம், ஹஜ் மற்றும் வக்பு ஆகிய துறையின் அமைச்சராக இருந்தார். பிறகு 1996 முதல் கத்வா தொகுதியில் நாடாளுமன்ற உறுப்பினராக இருந்தார். நாடாளுமன்ற உறுப்பினராக இருந்தபோது நாடாளுமன்றத்தின் பல்வேறு குழுவில் அங்கம் வகித்தார்.

பகுப்பு:மேற்கு வங்காள அரசியல்வாதிகள்
லக்கிடி, பாலக்காடு

**லக்கிடி** அல்லது **லக்கிடி பெருர்** (*Lakkidi or Lakkidi Perur*) என்பது இந்தியாவின், கேரளத்தின் ,பாலக்காடு மாவட்டத்தின்  ஒற்றைப்பாலம் வட்டத்ததில் உள்ள ஒரு சிற்றூராகும். இது  &nbsp; பாலக்காடு - பட்டம்பி சாலையில் பாலக்காடுக்கு மேற்கே 23 கி.மீ. தொலைவில் அமைந்துள்ளது. அருகிலுள்ள நகரம் 10 கி.மீ. தொலைவில் உள்ள ஒற்றைப்பாலம் ஆகும். இது மாநிலத் தலைநகரான திருவனந்தபுரத்தில் இருந்து 303 கி.மீ. தொலைவில் அமைந்துள்ளது. லக்கிடி ஊரின் அஞ்சல் குறியீட்டு எண் 679301 மற்றும் தொலைபேசி குறியீடு 0466 ஆகும். 

## வரலாறு
இந்த இடம் முதலில் வள்ளுவநாடு ஸ்வரூபம் ஆட்சியின் ஒரு பகுதியாக இருந்தது.  வள்ளுவநாடு என்பது தென்னிந்தியாவின் தற்போதைய கேரள மாநிலத்தில்  இடைக்கால சிற்றரசாக இருந்தது, தெற்கில்  பாரதப்புழா ஆற்று முதல் வடக்கில் பந்தலூர் மலை வரையிலும், மேற்கில் அரபிக் கடலாலின் பொன்னானி,  துறைமுகத்திலிருந்தும், கிழக்கில் அட்டப்பாடி மலைகளாலுக்கு இடையிலும் இந்த அரசு இருந்தது. 

லக்கிடியைச் சேர்ந்த கிள்ளிக்குறிச்சி மங்கலம் 18 ஆம் நூற்றாண்டய கவிஞர் குஞ்சன் நம்பியார் பிறந்த இடமாகும். இவர் துள்ளல் ஆட்டம் மற்றும் அதற்கான பாடல்களுக்கான மதிப்பைத் தேடித்தந்தார். மலையாள இலக்கியத்தில் நய்யாண்டி பாணியை புகுத்திய இவர் பிறந்த இல்லம் கேரள அரசால் நினைவில்லமாக பாதுகாக்கபட்டுவருகிறது.  
## குறிப்புகள்

பகுப்பு:Coordinates on Wikidata
பகுப்பு:பாலக்காடு மாவட்டத்திலுள்ள கிராமங்கள்
மூத்தன்

**மூத்தன்** (**Moothan**) என்பவர்கள் தென்னிந்தியாவின், கேரளத்தின், பாலக்காடு மாவட்டத்தில் உள்ள ஒரு சமூகத்தினர் ஆவர். இவர்கள் முதன்மையாக வணிகத்தில் ஈடுபட்டுள்ளனர். இவர்கள் 16 அல்லது 17 ஆம் நூற்றாண்டில் தமிழ்நாட்டிலிருந்து கேரளத்துக்கு குடிபெயர்ந்ததாக நம்புகின்றனர், மேலும் தங்களை ஆர்ய வைசியர் என்று குறிப்பிடுகிறார்கள் . இவர்கள் குப்தன், மன்னடியார், தாரகன் போன்ற குலப்பெயர்களைப் பயன்படுத்துகின்றனர்.

## குறிப்புகள்

## வெளி இணைப்புகள்

* www.moothan.com 
* http://khssmoothanthara.blogspot.in/

பகுப்பு:கேரள சமூகக் குழுக்கள்
போத்துண்டி அணை

**போத்துண்டி அணை** (*Pothundi Dam*) என்பது தென்னிந்தியாவின் கேரள மாநிலத்தின் பாலக்காடு மாவட்டத்தில் போத்துண்டி கிராமத்திற்கு அருகிலுள்ள பாசன பயன்பாட்டுக்கான அணை  ஆகும். 19 ஆம் நூற்றாண்டில் கட்டப்பட்ட இந்த அணை இந்தியாவின் பழமையான அணைகளில் ஒன்றாக கருதப்படுகிறது. இது பாலக்காடு மாவட்டத்தில்  பரப்பளில் பரவியள்ளது. இந்த அணையானது நெம்மாரா, அயலூர், மெலர்கோடு பஞ்சாயத்துக்களின் குடிநீர் தேவையை நிறைவு செய்கிறது.  மண் அணையின் அசாதாரண அம்சம் அகடு சுவர் ஆகும், இது வெல்லம் மற்றும் சுண்ணாம்பு கலவையுடன் கட்டப்பட்டுள்ளது.  
thumb| போத்துண்டி அணை பூங்கா
நீர்த்தேக்கத்தின் கரையில் நடைபெறும் பிரபலமான திருவிழாவானது நெம்மாரா வலெங்கி வேலா விழா என்று அழைக்கப்படுகிறது.  

## இடவியல்
இந்த அணையானது அய்லாம்புழா ஆற்றின் துணை ஆறுகளான மீனிச்சிலாடிபுழா மற்றும் பாடிபுழா ஆறுகளுக்கு குறுக்கே போத்துண்டி கிராமத்தில் கட்டப்பட்டுள்ளது. நெல்லியம்பதி மலைகளின் பின்னணியில் இந்த ஆறுகள் சுமார் 400 மீட்டர் (1,300 அடி) உயரத்தில் இணைகின்றன. இந்த ஆறுகளின் நீர்ப்பிடிப்புப் பகுதியான   பகுதியில் தேக்கு மரங்கள்  அடர்த்தியாக கொண்ட காடுகள் நிறைந்துள்ளன.  சித்தூர் வட்டத்தில் உள்ள இந்த அணையானது நெம்மாராவிலிருந்து சுமார்   தொலைவிலும், பாலக்காட்டில் இருந்து    தொலைவிலும், நெல்லியம்பதியிலிருந்து    தொலைவிலும் அமைந்துள்ளது. 

## வரலாறு
19 ஆம் நூற்றாண்டில் நீர்ப்பாசனத்திற்காக கட்டப்பட்ட இந்த அணையானது 1971 ஆம் ஆண்டில் ரூ .23.425 மில்லியன் செலவில் முடிக்கப்பட்ட நடுத்தர நீர்ப்பாசன திட்டமாக உருவாக்கப்பட்டது.   அணை நீரானது பாசனத் தேவைக்கு மட்டுமல்லாமல்  உள்நாட்டு மீன்வளத் திட்டத்தின் ஒரு பகுதியாகவும் உள்ளது. 

## குறிப்புகள்

## நூலியல்
* 
* 

பகுப்பு:Coordinates on Wikidata
பகுப்பு:பாலக்காடு மாவட்டத்திலுள்ள அணைகள்
பிரான்சின் தேசிய நூலகம்

***பிரான்சின் தேசிய நூலகம்*** (, "National Library of France"; **BnF**) பிரான்சு நாட்டின் பாரிஸ் மாநகரத்தில் உள்ள தேசிய நூலகம் ஆகும். பிரான்சில் வெளியிடப்படும் அனைத்தும் இங்கு உள்ளன. வரலாற்று முக்கியத்துவம் உள்ளனவையும் இங்கு வைக்கப்பட்டுள்ளது.

## எண்ணிம நூலகம்
**கேல்லிகா**, எண்ணிம நூலகம், அக்டோபர் 1997 அன்று திறக்கப்பட்டது. , கேல்லிகா மூலம் இவற்றை பார்க்க இயலும்:

* 4,286,000 கோப்புகள்
* 533,000 நூல்கள்
* 131,000 வரைபடங்கள்
* 96,000 கையெழுத்துப்படிகள்
* 1,208,000 படங்கள்
* 1,907,000 நாளிதழ் மற்றும் மாத இதழ்கள்
* 47,800 இசைத் தட்டுகள்
* 50,000 ஒலி பதிவுகள்
* 358,000 பொருட்கள்

## மேற்கோள்கள்

## மேலும் படிக்க
* Bibliothèque nationale (France), *Département de la Phonothèque nationale et de l'Audiovisuel*. The National [Sound] Record[ings] and Audiovisual Department of the National Library [of France]. [Paris]: Bibliothèque nationale, [1986]. 9 p.
* 
* Riding, Alan. "France Detects a Cultural Threat in Google," *The New York Times.* ஏப்ரல் 11, 2005.

## வெளியிணைப்புகள்

* 

பகுப்பு:தேசிய நூலகங்கள்
பகுப்பு:பிரான்சு
மகா பக்த விஜயம் (நூல்)

இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரம் எனும் ஊரில் ருக்மணியுடன் கோயில் கொண்டுள்ள   கிருஷ்ணரான, விட்டலரின் பெருமைகளையும், விட்டலரின் பரம பக்தர்களின் வரலாற்றையும் விவரிக்கும் நூல் ஆகும். இந்நூல்  வைண மக்களால் பெரிதும் படிக்கப்படு மற்றும் கேட்கப்படும் நூலாகும். விட்டலரின் பரம பக்தர்களின் வரலாற்றை கூறும் கதைச் சொல்லிகள் உள்ளனர்.  
## விட்டலரின் அடியார்களில் சிலர்
* ஞானேஷ்வர்
* ஏகநாதர்
* புரந்தரதாசர்
* நாமதேவர்
* துக்காராம்
* சோகாமேளர்
* நாமதேவர்
* சக்குபாய்
* ஜனாபாய்

## மேற்கோள்கள்


பகுப்பு:வைணவ நூல்கள்
தாக்சாயனி வேலாயுதன் விருது

**தாக்சாயனி வேலாயுதன் விருது** (*Dakshayani Velayudhan Award*) கேரள மாநிலத்தில் ஆண்டுதோறும் வழங்கப்படும் ஒரு விருதாகும். கேரள சட்டசபையில் இடம்பிடித்த முதலாவது மற்றும் தனி தலித் பெண் தாக்சாயனி வேலாயுதன் பெயரால் இவ்விருது வழங்கப்படுகிறது.   2019 ஆம் ஆண்டில் நிறுவப்பட்ட இந்த விருது  கேரள மாநிலத்தில் மற்ற பெண்களை மேம்படுத்துவதில் பங்களிக்கும் பெண்களுக்காக வழங்கப்படுகிறது. 
2019 ஆம் ஆண்டு சனவரி மாதம் 31 அன்று 2019 ஆம் ஆண்டிற்கான நிதிநிலை அறிக்கையை சட்டப்பேரவையில் தாக்கல் செய்தபோது தாக்சாயனி வேலாயுதன் விருதை கேரள நிதி அமைச்சர் டாக்டர் தாமசு ஐசக் அறிவித்தார்.  நிதிநிலை அறிக்கையில் இவ்விருதிற்காக ரூ இரண்டு கோடி ஒதுக்கப்பட்டிருந்தது.  
## மேற்கோள்கள்

பகுப்பு:கேரளம்
பகுப்பு:தலித்தியல்
ஜனாபாய்

**ஜனாபாய்** (**Janābāi**) இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள  பண்டரிபுரம் எனும் ஊரில் ருக்மணியுடன் கோயில் கொண்டுள்ள விட்டலரின் பரம பக்தையும், நாமதேவரின் சீடரும் ஆவார். ஜனாபாய் பொ.ஊ. 13-ஆம் நூற்றான்டில் பிறந்து, பொ.ஊ. 1350-இல் சமாதி அடைந்தார். பாண்டுரங்க விட்டலரின் பரம பக்தையான ஜனாபாய், விட்டலர் மீது இயற்றி பாடியுள்ள பக்திப் பாடல்களை அபங்கம் என்பர்.

## வரலாறு
மகாராட்டிரா மாநிலத்தின் பர்பணி மாவட்டத்தில் உள்ள **கங்காகேத்** எனும் ஊரில் பொ.ஊ. 13-ஆம் நூற்றாண்டில் பிறந்தவர் ஜனாபாய். 
ஜனாபாயின் சிறுவயதில் தம் தாயார் இறந்த பிறகு, தந்தையால் பண்டரிபுரம் அழைத்துச் செல்லப்பட்டு, நாமதேவரின் தந்தை வீட்டில் வீட்டு வேலைகள செய்யத் துவங்கினார். ஜனாபாய் நாமதேவரை விட வயதில் சில ஆண்டுகளே மூத்தவர். நாமதேவரைப் போன்றே ஜனாபாயும், பகவான் விட்டலர் மீது பெரும் பக்தி கொண்டு பதிகங்கங்கள் இயற்றினார். 

## இதனையும் காண்க
* பக்தி இயக்கம்
* அபங்கம்
* வர்க்காரி
* பண்டரிபுரம் யாத்திரை 
* ஞானேஸ்வர்
* துக்காராம்
* நாமதேவர்
* சக்குபாய்

## மேற்கோள்கள்

## வெளி இணைப்புகள்
*Janabai: Poems and Biography 

பகுப்பு:வைணவ அடியார்கள்
பகுப்பு:பக்தி இயக்கம்
பகுப்பு:மராத்தியர்கள்
காமெடி கேங்ஸ்டர்ஸ்

**காமெடி கேங்ஸ்டர்ஸ்** என்பது ஜீ தமிழ்  தொலைக்காட்சியில் 29 திசெம்பர் 2019 முதல் ஒவ்வொரு ஞாயிற்றுக்கிழமைகளிலும் மதியம் 1:30 மணிக்கு ஒளிபரப்பான தொலைக்காட்சி நகைச்சுவை நிகழ்ச்சி ஆகும். இந்த நிகழ்ச்சியை மிர்ச்சி விஜய் மற்றும் பூர்ணிமா ரவி தொகுத்து வழங்குகின்றார்.  இந்த நிகழ்ச்சி கொரோனா வைரசு தொற்று நோய்காரணமாக 29 மார்ச்சு 2020 அன்று  இடை நிறுத்தம் செய்யப்பட்டது

## வழங்கியவர்
* மிர்ச்சி விஜய் 
* பூர்ணிமா ரவி

## மேற்கோள்கள்

## வெளி இணைப்புகள்
* ஜீ தமிழ் அதிகாரப்பூர்வ இணையதளத்தில் (ZEE5)
* ஜீ தமிழ் இணையதளத்தில் 
* ஜீ தமிழ் யூ ட்யுப்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் நகைச்சுவைத் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தொலைக்காட்சியில் கோவிட்-19 தொற்றுநோயின் தாக்கம்
வில்லவர்

**வில்லவர்** (*Villavar*) பண்டைய இந்தியாவின் தெற்குப் பகுதியான தமிழகத்தில் வசித்து வந்த வேட்டைக்காரர்கள் வில்லவர் என அழைக்கப்பட்டனர். வில்லவர் என்ற சொல் வில் ( ஆயுதம் ) என்ற தமிழ்ச் சொல்லிலிருந்து உருவானது. வில்லவர்கள் பெரும்பாலும் மலையடிவாரங்களிலும் காடுகளிலும் வாழ்ந்தனர். .  சேர மன்னர்கள் வில்லவன் என்ற தலைப்பு பெயரைப் பயன்படுத்தினர்.  பிற்கால சேர வம்சத்தின் நிறுவனர் குலசேகரர்  தன்னை "வில்லவர் கோன்", வில்லவர்களின் மன்னன் என்று அழைத்துக் கொண்டார். .

பதிற்றுப்பத்து நூலில் கூறப்பட்டுள்ள சேர மன்னர்களின் வாழ்வியல் முறை மற்றும் தாய் வழி மரபை ஈழவர்,தீயர்,இல்லத்தார் ,இல்லத்துப்பிள்ளை,பில்லவா,ஈடிகா என்ற பெயர் கொண்ட சமுதாயத்தில் பின்பற்றுகின்றனர் இவர்கள் தங்களை சேர வில்லவர் வம்சத்தினராக கருதுகின்றனர்..

இவர்கள் அனைவரும் தங்களின் குருவாக ஸ்ரீ நாராயண குருவை பின்பற்றுகின்றனர்...

## மேற்கோள்கள்

பகுப்பு:திராவிடர்
வீர ரவி ரவி வர்மா

**வீர ரவி ரவி வர்மா** 1484 - 1503 க்கு இடையில் கொல்லம் நாடு என்றும் அழைக்கப்படும் வேணாட்டின் அரசர் ஆவார். திருவிதாங்கூர் அரசர்களின் முன்னோடிகளான குலசேகர வம்சத்தின் உறுப்பினராக இருந்தார். அவர் தலைநகரான கல்லிடைக்குறிச்சியிலிருந்து பத்மநாபபுரத்திற்கு சுமார் 1500 க்கு சென்றார்.  போர்த்துகீசியர்கள் இந்தியா வந்தபோது இவர் வேணாட்டின் அரசராக இருந்தார். 

## மேற்கோள்கள்

பகுப்பு:1504 இறப்புகள்
பகுப்பு:திருவிதாங்கூர் நாடு
சேலம் இரும்பு ஆலை

**சேலம் இரும்பு ஆலை (Salem Steel Plant) இந்திய நடுவன் அரசின்** இந்தியா உருக்கு ஆணையம் (செயில்), சேலம் இரும்பு ஆலையை அமைத்துள்ளது. இது தமிழ்நாட்டின் ஒரே உருக்கு ஆலை ஆகும். இங்கு துருவேறா எஃகு தயாரிக்கப்படுகிறது இது சேலம் மாவட்டத்தில் கஞ்சமலை அடிவாரத்தில் சேலம் - பெங்களூர் தேசிய நெடுஞ்சாலை 44 இல் அமைந்துள்ளது. இந்த ஆலை அதன் குளிர் உருட்டல் ஆலையில் ஆண்டுக்கு 70,000 டன் மற்றும் சூடான உருட்டல் ஆலையில் ஆண்டுக்கு 3,64,000 டன் கொள்ளளவு உற்பத்தி செய்யும் அளவோடு நிறுவப்பட்டுள்ளது.

## வரலாறு
15 மே 1972 அன்று இந்திய அரசு சேலத்தில்  மின்சாரம், துருப்பிடிக்காத லேசான எஃகு ஆகியவற்றின் எஃகு மற்றும் கீற்றுகளை உற்பத்தி செய்வதற்காக ஒரு எஃகு ஆலை அமைக்க இந்திய அரசு முடிவு செய்தது. அப்போதைய எஃகு மற்றும் சுரங்கத் துறை அமைச்சர் மோகன் குமாரமங்கலம் 13 சூன் 1972 அன்று இந்த கட்டுமானப் பணிகள் தொடங்கி வைக்கப்பட்டது. திட்டத்தின் முதல் கட்ட செலவு  

இது அந்த நேரத்தில் குளிர்ச்சியான புதிய தொழில்நுட்பத்தை இந்தியாவுக்குக் கொண்டு வந்தது.

சேலம் இரும்பு ஆலை பாரத மிகு மின் நிறுவனம் - திருச்சிராப்பள்ளி, எச்எம்டி, பாரத் எலெக்ட்ரானிக் - பெங்களூர் மற்றும் இந்திய தொலைபேசி நிறுவனத்திற்கும் எஃகு வழங்குகிறது. எஃகு எசுப்பானியா, ஐக்கிய இராச்சியம், யப்பான், செர்மனி மற்றும் சுவிட்சர்லாந்து உள்ளிட்ட 37 க்கும் மேற்பட்ட நாடுகளுக்கு ஏற்றுமதி செய்யப்படுகிறது. 1994-95 ஆம் ஆண்டில் சுமார் 41,500 டன்கள் 27 நாடுகளுக்கு ஏற்றுமதி செய்யப்படுகிறது.

## சாதனைகள்
குளிர் உருட்டல் ஆலைக்கு ஏப்ரல் 1993 இல் ISO 9002 சான்று கிடைத்தது. சூடான உருட்டல் ஆலை வளாகம் இரண்டு ஆண்டுகளுக்கு பின்னர் சான்றிதழ் பெற்றது. இது மாசு இல்லாத சூழலுக்காக ISO14001 சான்றிதழை 1999 இல் ஜெர்மன் RWTÜV இலிருந்து பெற்றது.

### விருதுகள்

* SAIL பெரும் நிறுவனம் விருது 1994-95 &#x5B; *[[விக்கிப்பீடியா:சான்று தேவை|<span title="This claim needs references to reliable sources. (July 2020)">மேற்கோள் தேவை</span>]]* &#x5D; &#x5B; *[[விக்கிப்பீடியா:சான்று தேவை|<span title="This claim needs references to reliable sources. (July 2020)">மேற்கோள் தேவை</span>]]* &#x5D;
* ஆண்டு பாதுகாப்பு விருதுகள் - எஃகு பாதுகாப்பு விருது விருது  
* இந்திய உலோகக் கழகத்தின் இரும்புப் பிரிவு - தேசிய நிலைத்தன்மை விருது 2007

## மேற்கோள்கள்

பகுப்பு:தமிழ்நாட்டுப் பொருளாதாரம்
பகுப்பு:சேலம்
பகுப்பு:1981 நிறுவனங்கள்
பகுப்பு:உருக்கு அமைச்சகம்
அஞ்சல்பகிர்வு

அஞ்சல்பகிர்வு என்பது ஒரு இணையவழித் திட்டமாகும், இந்த அமைப்பு அதன் உறுப்பினர்களுக்கு உலகம் முழுவதிலுமிருந்து அஞ்சல் அட்டைகளை அனுப்பவும் பெறவும் அனுமதிக்கிறது. இந்த திட்டத்தின் குறிச்சொல் "ஒரு அஞ்சலட்டையை அனுப்பி உலகில் எங்காவது ஒரு நாட்டில் உள்ள நபரிடமிருந்து ஒரு அஞ்சலட்டையை திரும்பப் பெறுங்கள்!" அஞ்சல்பகிர்வர்கள்  என்றும் அழைக்கப்படும் அதன் உறுப்பினர்கள், பிற உறுப்பினர்களுக்கு அஞ்சல் அட்டைகளை அனுப்புகிறார்கள் மற்றும் பிற நாட்டில் இருந்து வரும் அஞ்சல் அஞ்சல் அட்டைகளைப் பெறுகிறார்கள். இதில் அஞ்சல் அட்டைகள் எந்த நாட்டில் இருந்து வருகின்றன என்பது எப்போதும் ஆச்சரியமாக இருக்கிறது.

பகுப்பு:Internet object tracking
பகுப்பு:Postcards
பகுப்பு:Portuguese social networking websites
சீனத் உன் நிசா

alt=Zeenad Un Nissa|thumb|சீனத் உன் நிசா
**சீனத் உன் நிசா** (Zeenat-un-Nissa**)** (5 அக்டோபர் 1643 - 7 மே 1721) ஒரு முகலாய இளவரசி. இவர் முகலாய பேரரசர் அவ்ரங்கசீப்பின் இரண்டாம் மகளாவார்.  இவரின் தாயார் பெயர் தில்ராஸ் பானு பேகம். இவருக்கு *பாத்ஷா பேகம்* என்ற பட்டத்தை இவரின் தந்தை அவ்ரங்கசீப் வழங்கியுள்ளார். இவரின் சகோதரிகள் போல் இவரும் இசுலாம் குறித்து ஞானம் அதிகம் கொண்டவராவார்.  இவர் 1721 ஆம் ஆண்டு மே 7 அன்று இறந்தார். இவரது உடல் டெல்லியில்  இவர் கட்டிய *சீனத் உல் மஸ்ஜித்* அடக்கதலத்தில் அடக்கம் செயப்பட்டுள்ளது.

## சான்றுகள்


பகுப்பு:1643 பிறப்புகள்
பகுப்பு:முகலாய அரச குடும்பத்தினர்
பகுப்பு:இந்திய முஸ்லிம்கள்
தலைவர், ஐக்கிய நாடுகள் பொதுச் சபை

**ஐக்கிய நாடுகள் சபையின் பொதுச் சபையின் தலைவர்** பொதுச் சபையின் உறுப்பினர்களால் ஆண்டுதோறும் தேர்ந்தெடுக்கப்படுவார்.

4 சூன் 2019 அன்று நைஜீரியாவின் திச்சானி முகம்மது-பாண்டே ஐ.நா பொதுச் சபையின் 74 வது அமர்வின் தலைவராக தேர்ந்தெடுக்கப்பட்டார். இவருக்கு முன்னால் மரியா பெர்னாண்டா எசுப்பினோசா தலைவராக இருந்தார்.

## தேர்தல்
வலது|thumb|300x300px| ஐக்கிய நாடுகள் சபையின் பொதுச் சபையின் தலைவர்களின் சொந்த நாடுகளைக் காட்டும் உலகின் வரைபடம், 2017-18 ஆம் ஆண்டு பொதுச் சபையின் 72 ஆவது அமர்வு வரை, வரலாற்று உறுப்பு நாடுகளை உள்ளடக்கியது.
தலைவர் பதவி ஆண்டுதோறும் ஐந்து புவியியல் குழுக்களுக்கு இடையே சுழற்ச்சி முறையில் தேர்ந்தெடுக்கப்படுவார்கள். ஆப்பிரிக்க நாடுகள், ஆசியா-பசிபிக், கிழக்கு ஐரோப்பிய, லத்தீன் அமெரிக்க மற்றும் கரீபியன், மற்றும் மேற்கு ஐரோப்பிய மற்றும் பிற நாடுகள்.

## தலைவர்களின் பட்டியல்

## மேற்கோள்கள்


பகுப்பு:ஐக்கிய நாடுகள் சபை
பகுப்பு:ஐக்கிய நாடுகள் சபையின் தலைவர்கள்
ஆசிபா சமானி

**ஆசிபா சமானி** (Asifa Zamani) ஓர் பாரசீக மொழியின் இந்திய அறிஞராவார். பாரசீக மொழியில் இவர் ஆற்றிய சிறந்த பணிக்காக 2004 ஆம் ஆண்டில் இந்திய அரசால் இவருக்கு பத்மஸ்ரீ விருது வழங்கப்பட்டது. 1999 ஆம் ஆண்டில் இவருக்கு பாரசீக மொழியில் ஆற்றிய பணிக்களுக்காக இந்திய ஜனாதிபதி விருது வழங்கப்பட்டது.

## குறிப்புகள்

## வெளி இணைப்புகள்

* https://web.archive.org/web/20060601204655/http://www.arcjmc.com/abutus/founding_members.htm 
* http://google.com/search?q=cache:ejy0c-PY_DUJ:www.tribuneindia.com/2002/20020207/nation.htm+Asifa+Zamani&hl=en&ct=clnk&cd=3&gl=nz

பகுப்பு:2025 இறப்புகள்
பகுப்பு:உத்தரப் பிரதேச நபர்கள்
பகுப்பு:இந்திய முஸ்லிம்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
செய்யத் யாசின்

**செய்யத் யாசின்** (Syed Yasin) ஓர் கர்நாடக சட்டமன்ற உறுப்பினர். 2008 ஆம் ஆண்டு சட்டமன்றத் தேர்தலில் ராய்ச்சூர் மாவட்டத்தில் இந்திய தேசிய காங்கிரசு கட்சியின் சார்பாக தேர்தலில் போட்டிட்ட ஒரே முஸ்லிம் வேட்பாளர்.

## சான்றுகள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இந்திய தேசிய காங்கிரஸ் அரசியல்வாதிகள்
பண்டரிபுரம் யாத்திரை

**பண்டரிபுரம் யாத்திரை** (**Pandharpur Wari** or **Wari**) இந்தியாவின் மகாராட்டிராமாநிலம் சோலாப்பூர் மாவட்டம், பண்டரிபுரம் நகரத்தில் குடிகொண்டுள்ள பாண்டுரங்க விட்டலரின் பக்தர்கள துளசி மணி மாலைகள் அணிந்து, ஆண்டிற்கு ஒரு முறை வைணவ சாதுக்களான ஞானேஸ்வர், துக்காராம் ஆகியோரின் சமாதிகள் உள்ள புனே நகரத்திற்கு அருகில் உள்ள ஆளந்தி மற்றும் தேகு பகுதிகளிலிருந்து அவர்களது பாதுகைகளைத் தனித்தனி பல்லக்குகளில் வைத்து, பல்லக்கை மாட்டு வண்டிகளில் ஏற்றி வர்க்காரி மரபுப்படி யாத்திரையாகச் செல்வர்.

யாத்திரையின் போது தம்புரா மற்றும் ஜால்ரா கட்டைகளை இசைத்து கொண்டே ஆடியும், பாடியும் நடைபயணமான பகவான் விட்டலர் கோயில் கொண்டுள்ள பண்டரிபுரத்திற்கு ஆடி மற்றும் கார்த்திகை மாதங்களில் வரும் ஏகாதசி அன்று யாத்திரை முடியும்  இந்த யாத்திரையில் பல்லாயிரக்கணக்கான பக்தர் கலந்து கொள்வர். பண்டரிபுரம் யாத்திரை 21 நாட்கள் நடைபெறும்  யாத்திரையின் இறுதி நாளான ஆடி - கார்த்திகை மாத ஏகாதசி அன்று பீமா ஆற்றில் குளித்து பக்தர்கள் பண்டரிபுரம் பாண்டுரங்க விட்டலர் கோயிலுக்குச் சென்று விட்டலரைத் தரிசனம் செய்வது வழக்கம்.**வாரி** என்பதற்கு மராத்தி மொழியில் யாத்திரை எனப்பொருளாகும்.  

File:Alandi Palki 08.jpg|மாட்டு வண்டியில் ஆளந்தி முதல் பண்டரிபுரம் யாத்திரையாகக் கொண்டு செல்லப்படும் ஞானேஸ்வர் பாதுகைகள் பல்லக்கு
File:Dnyaneshwar Maharaj Palkhi 3rd Circular ringan program .jpg|ஞானேஸ்வர் பல்லக்கு
File:Pilgrims 1 (2731600954).jpg|thumb|right|பண்டரிபுரம் பீமா ஆற்றில் குளிக்கும் யாத்திரை முடித்த பக்தர்கள்
File:Tukaram Maharaj palkhi (palanquin) Rath.jpg|thumb|மாட்டு வண்டியில் துக்காராம் பாதுகைகள் தாங்கிய பல்லக்கு  


## மேற்கோள்கள்

## வெளி இணைப்புகள்
* Story Of Panduranga Vittala (Vithoba) | Ashadhi Ekadashi Special – காணொளி 

பகுப்பு:வைணவ விழாக்கள்
பகுப்பு:மகாராட்டிரப் பண்பாடு
அகமத் புகாரி

**அகமது புகாரி** டெல்லியின் ஜாமா மஸ்ஜித்தின் 13 வது தலைமை இமாம் ஆவார் .

## வம்சாவளி மற்றும் நியமனம்
**அகமது புகாரி** தனது தந்தை அப்துல்லா புகாரிக்குப் பிறகு  2000 ஆம் ஆண்டு அக்டோபர் 14 அன்று டெல்லியில் ஜமா மஸ்ஜித்தின் தலைமை இமாமாக நியமிக்கப்பட்டார். 2014 ஆம் ஆண்டு நவம்பர் 22 அன்று, அகமத் புகாரி தனது மகன் சாபான் புகாரியை, தனக்கு அடுத்து தலைமை இமாம் பொறுப்புக்கு வருவார் என்று  அறிவித்தார்.

## மோடி மீது நிலை
2014 ஆம் ஆண்டு, *[[தி டைம்ஸ் ஆஃப் இந்தியா|டைம்ஸ் ஆப் இந்தியாவுக்கு]]* அளித்த பேட்டியில், அகமத் புகாரி பின்வருமாறு கூறினார், “மோடி 125 கோடி இந்தியர்களின் பிரதமராக உள்ளார். ஆனால் அவர் முஸ்லிம்களிடம் உரையாற்றுவதை மட்டும் வசதியாகவும், வேண்டுமென்றே தவிர்க்கிறார். எங்களை அவருக்கு பிடிக்கவில்லை என்று காட்டியுள்ளார். அவர் தன்னை ஒரு சமூகத்தை சேர்ந்தவர்களிடம் இருந்து தூரமாக இருப்பதை பேணி பாதுகாத்து வருகிறார். எனவே, நானும் எனது தூரத்தைத் தக்க வைத்துக் கொள்ளத் தேர்ந்தெடுத்தேன்." 

## சர்ச்சை
2001 ஆம் ஆண்டு செப்டம்பர் 3 அன்று, ஒரு இடம் ஆக்கிரமிப்பு தொடர்பாக நடந்த பிரச்சனையில் அகமத் புகாரி தலைமையிலான ஒரு கும்பல், பணியில் இருந்த காவல்துறையினரை மற்றும் அரசு ஊழியரை தாக்கியதாக புகாரி மீது குற்றம் சாட்டப்பட்டுள்ளது. இந்த வழக்கில் புகாரிக்கு எதிரான வாரண்டுகள் டெல்லி நீதிமன்றத்தால் மீண்டும் மீண்டும் பிறப்பிக்கப்பட்டுள்ளன. ஆனால் புகாரியை கைது செய்தால் சமூகத்தில் பதற்றம் உண்டாகும் என்பதற்காக டெல்லி காவல்துறையினர் இவரை கைது செய்ய முடியவில்லை.

## குறிப்புகள்

பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:இந்திய முஸ்லிம் குர்ஆன் ஓதுபவர்கள்
குயின்

**குயின்** என்பது 2019 இந்திய வரலாற்று நாடக வலை தொலைக்காட்சித் தொடர். மறைந்த தமிழக முதல்வர் ஜெயலலிதாவின் வாழ்க்கையை அடிப்படையாகக் கொண்ட அனிதா சிவகுமாரன் எழுதிய நாவலை இது அடிப்படையாகக் கொண்டது. இந்தத் தொடரை கௌதம் மேனன் மற்றும் பிரசாத் முருகேசன் ஆகியோர் இயக்கியுள்ளனர். இதில் ரம்யா கிருஷ்ணன் நடித்துள்ளனர். 2020ல் இந்தத் தொடர் ஜீ தமிழில் ஒளிபரப்பானது.

## கதை
இந்த முதல் பருவத்தில் சக்தி ஷேஷாத்ரியின் வாழ்க்கை மற்றும் பரிணாமத்தை சித்தரிக்கும் பதினொரு அத்தியாயங்கள் உள்ளன. இது அவரது குழந்தை பருவ நாட்களிலிருந்தும், சினிமா துறையில் அவர் நுழைந்ததன் பின்னணியில் இருந்தும், சினிமாவில் அவர் எல்லாவற்றையும் கற்றுக்கொண்ட விதம், சக்தி மற்றும் ஜி.எம்.ஆர் இடையேயான உறவு மற்றும் இறுதியாக அவரது அரசியல் நுழைவு ஆகியவற்றிலிருந்து தொடங்குகிறது.

## நடிகர்கள்
* ரம்யா கிருஷ்ணன் - சக்தி சேஷாத்ரி (ஜெ.ஜெயலலிதா)
* அனிகா சுரேந்திரன் - மாணவி சக்தி சேஷாத்ரி (ஜெ.ஜெயலலிதா)
* அஞ்சனா ஜெயபிரகாஷ் - இளம் சக்தி சேஷாத்ரி (ஜெ.ஜெயலலிதா)
* இந்திரஜித் சுகுமாரன் - ஜி.எம்.ரவிச்சந்திரன் (ஜி.எம்.ஆர்) (எம்.ஜி.ராமச்சந்திரன்)
* வம்சி கிருஷ்ணா - சைதன்யா ரெட்டியாக (சோபன் பாபு)
* துளசி - ரங்கநாயக்கியாக, சக்தி சேசாத்ரியின் தாயார் (சந்தியா)
* சோனியா அகர்வால் - இளம் ரங்கநாயக்கியாக, சக்தி ஷேஷாத்ரியின் தாயார் (சந்தியா) 
* வனிதா கிருஷ்ணசந்திரன் - ஜனனி ரவிச்சந்திரன் (வி. என். ஜானகி இராமச்சந்திரன்) 
* கௌதம் மேனன் - ஸ்ரீதராக                         
*விஜி சந்திரசேகர் -சூர்யகலா(வி.கே.சசிகலா)                   
*  ஜி.மாரிமுத்து - தனராஜன் (ம. நடராசன்)

## வெளியீடு
இந்திய ஆன்லைன் OTT இயங்குதளம், MX பிளேயர் இந்திய நடிகையும்,அரசியல்வாதியுமான ஜெயலலிதாவின் வாழ்க்கையைப் பற்றி ஒரு வலைத் தொலைக்காட்சித் தொடரை உருவாக்கும் திட்டங்களை அறிவித்து , அந்த கதாபாத்திரத்திற்கு சக்தி ஷேஷாத்ரி என்று பெயரிட்டு, ஆகஸ்ட் 2018 இல் இந்த திட்டத்தை இயக்குவதற்கு இயக்குநர் கௌதம் மேனன் மேனனுடன் கையெழுத்திட்டார்.

ஒரு அரசியல் பேரணியில் ரம்யா கிருஷ்ணனின் கதாபாத்திரம் பணியாளர்களை உரையாற்றும் ஒரு முதல் பார்வை சுவரொட்டி 2019 செப்டம்பர் தொடக்கத்தில் வெளியிடப்பட்டது. சுவரொட்டி வெளியானதைத் தொடர்ந்து, அரசியல்வாதியின் தனிப்பட்ட வாழ்க்கையைக் காட்டியதற்காக தயாரிப்பாளர்களுக்கு எதிராக அவதூறு வழக்குத் தாக்கல் செய்வதாக ஜெயலலிதாவின் மருமகன் தீபக் ஜெயக்குமார் அச்சுறுத்தினார்.

## மேற்கோள்கள்

பகுப்பு:ஜீ தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
ஷாஹி இமாம்

**ஷாஹி இமாம்** என்பவர் டெல்லியின் ஜமா மஸ்ஜித்தின் இமாம் (தொழுகை நடத்துபவர்) ஆவார். 

## வரலாறு
1656 இல் முகலாயப் பேரரசர் ஷாஜகான் டெல்லி ஜாமா பள்ளியின் முதல் இமாமாக அப்துல் கஃபூர் ஷா புகாரியை நியமித்தார். இவர்உஸ்பெகிஸ்தானின் புகாராவின் ஷாவிலிருந்து வந்தவர். 

## ஜமா மஸ்ஜித்தின் இமாம்கள்

ஜாமா மஸ்ஜித்தின் ஷாஹி இமாம்கள் பின்வருமாறு:  

# அப்துல் கஃபூர் ஷா புகாரி (1656 ஆம் ஆண்டு ஜூலை 23 முதல்) 
# அப்துல் ஷகூர் ஷா புகாரி 
# அப்துல் ரஹீம் ஷா புகாரி 
# அப்துல் கஃபூர் ஷா புகாரி தானி 
# அப்துல் ரஹ்மான் ஷா புகாரி 
# அப்துல் கரீம் ஷா புகாரி 
# மிர் ஜீவன் ஷா புகாரி 
# மிர் அகமது அலி ஷா புகாரி ( 1892 ஆம் ஆண்டு அக்டோபர் 16 வரை) 
# முகமது ஷா புகாரி (1892 ஆம் ஆண்டு அக்டோபர் 16 முதல்) 
# அகமது புகாரி (1942 ஆம் ஆண்டு பிப்ரவரி 20 வரை) 
# ஹமீத் புகாரி (1942 ஆம் ஆண்டு பிப்ரவரி 20 - 1973 ஆம் ஆண்டு ஜூலை 8 வரை) 
# அப்துல்லா புகாரி (1973 ஆம் ஆண்டு ஜூலை 8 - 2000 ஆம் ஆண்டு அக்டோபர் 14  வரை) 
# அகமது புகாரி I (2000 ஆம் ஆண்டு அக்டோபர் 14  - தற்போது) 

## குறிப்புகள்

பகுப்பு:தில்லியில் உள்ள பள்ளிவாசல்கள்
மொரோனா ஆறு

**மொரோனா** நதி மாரனோன் நதியின் துணை ஆறு ஆகும். இந்த நதி பாஸ்டாசா நதிக்கு மேற்குப் புறத்தில் மிக அருகாமையில் இணையாகப் பாய்கிறது. போங்கோ டீ மான்செரிச்சை அடைவதற்கு முன்னதாக அமேசானின் வடக்குப் புறத்தில் இதன் இறுதி நீரோட்டமானது இணைகிறது.  

இது ஈக்வடார் ஆண்டிஸின் சரிவுகளில் இருந்து சங்கேயின் பிரம்மாண்டமான எரிமலையின் தெற்கே இறங்கும் ஏராளமான நீர்-பிடிப்புகளிலிருந்து உருவாகிறது; ஆனால், அது விரைவில் சமவெளிப் பகுதியை அடைகிறது, அது அதன் குசுலிமா கிளையைப் பெறும் இடத்திலிருந்து தொடங்குகிறது. மோரோனா அதன் தோற்றுவாயிலிருந்து சுமார் 300 மைல் தூரத்திற்கு சிறிய கைப்படகு செல்லக்கூடியதாகவம், ஆனால் அது மிகவும் ஆபத்தானதாகவும் உள்ளது.  இதன் பாதை கரடு முரடானதாகவும், பல மேலேற்றங்களையும், திடீர் இறக்கங்களையும் கொண்டவையாக இருக்கின்றது. இந்த துணை நதியின் பாதையானது பல புதிய நிலப்பகுதிகளின் கண்டுபிடிப்பிற்கு வாய்ப்புள்ளதாகவும் அமைந்துள்ளது. ஈக்வார் மற்றம் அமேசான் நதிக்கு இடைப்பட்ட ஆண்டியன் மேட்டுநிலத்தில் வணிக வழிப்பாதையாக மாற்றப்படக்கூடிய நம்பிக்கையையும் கொண்டுள்ளது.  

## குறிப்புகள்

பகுப்பு:Coordinates on Wikidata
பகுப்பு:தென் அமெரிக்க ஆறுகள்
சாபான் புகாரி

**செய்யத் சாபான் புகாரி** டெல்லியின் ஜாமா மஸ்ஜித்தின் துணை ஷாஹி இமாம் ஆவார்.

புகாரி 1985 ஆம் ஆண்டு மார்ச் 11, அன்று இந்தியாவின் டெல்லியில் பிறந்தார். இவர் இஸ்லாமிய இறையியலாளர்களின் குடும்பத்தைச் சேர்ந்தவர், இவரது குடும்பத்தை சேர்ந்தவர்கள் தான் கடந்த 13 தலைமுறைகளாக இந்தியாவின் டெல்லி, பெரிய பள்ளிவாசல் “ ஜாமா மஸ்ஜித் ” க்கு தலைமை தாங்கி வருகின்றனர். ஜாமா மஸ்ஜித் 1656 ஆம் ஆண்டில் கட்டப்பட்டது.  தாஜ்மஹாலை கட்டிய முகலாய பேரரசர் ஷாஜகான் தான் இந்த பள்ளிவாசலை கட்டினார்.  பேரரசர் ஷாஜகான் **சையத் ஷாபன் புகாரியின்** தாத்தாவான சையத் அப்துல் கபூர் ஷா புகாரியை ஜாமா மஸ்ஜித் முதல் இமாமாக நியமித்தார். அந்த குடும்பத்தை சேர்ந்தவர்கள் தான் ஜாமா மஸ்ஜித்க்கு இமாமாக நியமிக்கப்பட வேண்டும் என்று தீர்ப்பளித்தார்.

இந்த பாரம்பரியத்தை பின்பற்றும் வகையில் தான், 2014 ஆம் ஆண்டில், இந்தியாவின் டெல்லி, ஜாமா மஸ்ஜித்தின் துணை (*நைப்* ) ஷாஹி இமாமாக **செய்யத் சாபான் புகாரி**, இவரின் தந்தை, 13வது ஷாஹி இமாம், மௌலானா சையத் அகமது புகாரி அவர்களால் நியமிக்கப்பட்டார்.

## குறிப்புகள்

பகுப்பு:வாழும் மக்கள்
பிரவிந்த் ஜக்நாத்

**பிரவீந்த்குமார் ஜக்னாத்** (Pravind Kumar Jugnauth) (பிறப்பு: 1961 திசம்பர் 25) இவர் ஓர் மொரிசிய அரசியல்வாதி ஆவார். இவர் மொரிசியசின் பிரதமராக இருக்கிறார். ஏப்ரல் 2003 முதல் இவர் போர்க்குணமிக்க சோசலிச இயக்கம் கட்சியின் தலைவராக இருந்தார். இவர் பல அமைச்சங்களில் பதவி வகித்துள்ளார். மேலும் எதிர்க்கட்சித் தலைவராகவும் இருந்தார்.

## ஆரம்பகால வாழ்க்கை
மொரிசியசின் வகோஸ்-பீனிக்ஸ் நகரின் புறநகர்ப் பகுதியான லா கேவர்னில் 1961 திசம்பர் 25 அன்று பிறந்த இவர், அகிர் (யாதவர்) சாதியைச் சேர்ந்த ஒரு இந்துக் குடும்பத்தில், ஒரு வழக்கறிஞரான அனெரூட் ஜக்நாத்துக்கும், பள்ளி ஆசிரியரான சரோஜினி பல்லா என்பவருக்கும் பிறந்தார். இவருக்கு சாலினி ஜக்நாத்-மல்கோத்ரா என்ற மூத்த சகோதரி உள்ளார்.

ஆரிய வேத இந்து ஆரம்பப் பள்ளிக்குப் பிறகு, பேரரசின் கல்லூரி க்யூரிபிப்பில் படித்தார். பின்னர் இவர் பக்கிங்காம் பல்கலைக்கழகத்தில் சட்டம் பயின்றார். இதற்காக லிங்கனின் விடுதியில் சேர்ந்து ஒரு வழக்கறினரானார். பின்னர் இவர் பிரான்சில் உள்ள ஐக்ஸ்-மார்சேய் பல்கலைக்கழகத்தில் சேர்ந்தார். அங்கு இவர் *"டிப்ளமோ என் டிராய்ட் சிவில்"* பட்டம் பெற்றார் *.*

## குடும்ப வாழ்க்கை
இவர் 1992 இல் கோபிதா ராம்தானே என்பவரை மணந்தார், சோனிகா, சோனாலி , சாரா என்ற மூன்று மகள்கள் இவருக்கு இருந்தனர்.

## குறிப்புகள்

பகுப்பு:மொரிசியசின் தேசிய சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1961 பிறப்புகள்
தயோபாசுபாரிக் அமிலம்

**தயோபாசுபாரிக் அமிலம்** (*Thiophosphoric acid*) H3PO3S என்ற மூலக்கூறு வாய்ப்பாட்டால் விவரிக்கப்படும் ஒரு வேதிச் சேர்மமாகும். பாசுபாரிக் அமிலத்திலிருந்து இதைத் தயாரிக்க முடியாது என்றாலும் கட்டமைப்பு ரீதியாக இது பாசுபாரிக் அமிலத்திலிருந்து கந்தக அணு மட்டும் அதிகமாகக் கொண்ட ஒரு வழிப்பெறுதி அமிலமாகும். தயோபாசுபாரிக் அமிலம் ஒரு  நிறமற்ற சேர்மமாகும். தூய்மையான வடிவத்தில் அரிதாகவே தனிமைப்படுத்தப்படும் இச்சேர்மம்  ஒரு கரைசலாக காணப்படுகிறது. இதன் கட்டமைப்பு எதுவும் அறியப்படவில்லை என்றாலும் SP(OH)3 மற்றும் OP(OH)2SH என்ற இரண்டு இயங்கு சமநிலை மாற்றியங்கள் இருப்பதற்கான வாய்ப்பு இருக்கிறது.

## தயாரிப்பு
பாசுபரசு பெண்டாசல்பைடை கார நீராற்பகுப்பு வினைக்கு உட்படுத்தி இருதயோபாசுபேட்டு தயாரிக்கும் பலபடிநிலை செயல்முறையின் மூலம் தயோபாசுபாரிக் அமிலம் தயாரிக்கப்படுகிறது. இருதயோபாசுபேட்டு அதனுடைய பேரியம் உப்பாக தனித்துப் பிரிக்கப்படுகிறது. :   
:P2S5  +  6 NaOH   →   2 Na3PO2S2  +  H2S  +  2 H2O
:2 Na3PO2S2  +  3 BaCl2   →   2 Ba3(PO2S2)2  +  6 NaCl
உருவாகும் பேரியம் உப்பானது இரண்டாவது படிநிலையில் கந்தக அமிலத்துடன் சேர்க்கப்பட்டு சிதைவு வினைக்கு உட்பட்டுத்தப்படுகிறது. பேரியம் சல்பேட்டு இருதயோபாசுபாரிக் அமிலத்தை வெளியேற்றி வீழ்படிவாகத் தங்கிவிடுகிறது.
:Ba3(PO2S2)2  +  3 H2SO4   →   BaSO4  +  2 H3PO2S2
கட்டுப்படுத்தப்பட்ட நிபந்தனைகளில் இருதயோபாசுபாரிக் அமிலம் நீராற்பகுக்கப்பட்டு ஒற்றைத்தயோ வழிப்பெறுதியைக் கொடுக்கிறது.
H3PO2S2  +  H2O   →   H3PO3S  +  H2S
## மேற்கோள்கள்

பகுப்பு:காடிகள்
பகுப்பு:பாசுப்போரோதயோயேட்டுகள்
கேசவானந்த பாரதி

**சுவாமி கேசவானந்த பாரதி** (**Shri Kesavananda Bharati**) (9 டிசம்பர் 1940 &ndash; 6 செப்டம்பர் 2020) இந்தியாவின் கேரளா மாநிலத்தின் காசர்கோடு மாவட்டத்தில் உள்ள எட்நீர் மடாதிபதியும், சமூக ஆர்வலரும் ஆவார்.

எட்நீர் மடத்திற்கு சொந்தமான விளைநிலங்களை கேரளா அரசு கையகப்படுத்தியதற்கு எதிரான வழக்கில், அரசியல் அமைப்புச் சட்டம் வழங்கிய தனிமனித சொத்துரிமைக்கு எதிராக செயல்பட்ட கேரளா அரசுக்கு எதிராக இந்திய உச்ச நீதிமன்றத்தில் சுவாமி கேசவாநந்த பாரதி வழக்கு தொடர்ந்தார். இந்த வழக்கில் அரசியல் அமைப்புச் சட்டம் வழங்கிய அடிப்படை உரிமைகளுக்கு எதிராக இந்திய நாடாளுமன்றமோ அல்லது சட்டமன்றங்களோ தலையிட உரிமை இல்லை என வரலாற்று முக்கியமான தீர்ப்பு வழங்கியது.

கேசவானந்த பாரதி சுவாமிகள் முதுமை நோய் காரணமாக மங்களூரு மருத்துவமனையில் தமது 79-வது வயதில் 6 செப்டம்பர் 2020 அன்று மறைந்தார்.

## இதனையும் காண்க
*  கேசவாநந்த பாரதி வழக்கு
* எட்நீர் மடம் 
## மேற்கோள்கள்

பகுப்பு:1940 பிறப்புகள்
பகுப்பு:2020 இறப்புகள்
பகுப்பு:சமூகச் செயற்பாட்டாளர்கள்
பகுப்பு:மடாதிபதிகள்
பகுப்பு:இந்து சமயப் பெரியார்கள்
பகுப்பு:காசர்கோடு மாவட்ட மக்கள்
பகுப்பு:இந்து மெய்யியலாளர்கள்
இரௌப் பந்தன்

**அப்துல் ரௌப் பந்தன்** (Abdool Raouf Bundhun) (பிறப்பு:1937 சனவரி 14 )  இவர் மொரிசியசின் துணைத் தலைவராக 2002 முதல் 2007 வரை இருந்தார்.  மொரிசியசின் தேசிய சட்டமன்றத்தால் 2002 பிப்ரவரி 25 அன்று இவர் ஐந்து ஆண்டு காலத்திற்கு தேர்ந்தெடுக்கப்பட்டார். பதவியேற்பதற்கு முன்பு இவர் பிரான்சில்மொரிசியசின் தூதராக இருந்தார். இவர் மொரிசியசின் தேசிய சட்டமன்ற உறுப்பினராக 1967 முதல் 1976 வரையிலும், 1995 முதல் 2000 வரையிலும் என இரண்டு முறை இருந்துள்ளார். 1969 முதல் 1975 வரை இவர் இளைஞர் மற்றும் விளையாட்டு அமைச்சராக இருந்தார். மேலும் 1969 ஆம் ஆண்டில் சிவசாகர் ராம்கூலம் என்பவரால் நாடாளுமன்ற செயலாளராக நியமிக்கப்பட்டார். 1976 இல் இவர் மொரிசியசின் எரிசக்தி அமைச்சரானார். இவர் அபிவிருத்தி பணிகள் கழகத்தின் தலைவராக உள்ளார்.

## குடும்பம்
[வலது|thumb| தனது தாத்தா குடியேறிய [காசீப்பூர் மாவட்டம்|காசீப்பூருக்கு வந்தபோது ஊடகங்களில் உரையாற்றிய பந்தன் ]]
1866 ஆம் ஆண்டில் இவரது தாத்தா பந்தனும், பாட்டி ராஜ்பாசியாவும் இந்தியாவின் காசீப்பூர் மாவட்டம், நௌலி கிராமத்திலிருந்து மொரிசியசுக்கு வந்து குடியேறினர். மார்ச் 2018 இன் போது, இவர் தனது பெரிய தாத்தாவின் கிராமத்தைப் பார்க்க இந்தியா வந்தார்.

## தொழில்
முதலில் ஒரு பொது உதவி அதிகாரியாக அரசுப் பணியிலிருந்த இவர் அரசியலில் சேர பதவி விலகினார். பாரிஸ், இலண்டன், மொரிசுஅசில் கல்வியைப் பெற்றார். இவர் 1969 இல் போர்ட்-லூயிஸின் நகராட்சி உறுப்பினராகராகவும், குவாட்ரே-போர்ன்ஸ் நகரின் மேயராகவும் இருந்தார். 1971 முதல் 1976 வரை அதன் நிர்வாகக் குழுவின் உறுப்பினராக பிரெஞ்சு பேசும் நாடாளுமன்ற உறுப்பினர்களின் சட்டமன்றத்தில் பணியாற்றினார். 1975 ஆம் ஆண்டில் இந்தியாவின் பொதுநலவாய நாடுகளின் உறுப்பினர் நாடுகளின் சபையில் பங்கேற்ற மொரிசிய தூதுக்குழுவிற்கும், 1976 இல் ஆப்பிரிக்கா ஒற்றுமை அமைப்பின் உச்சி மாநாட்டில் பங்கேற்ற தூதுக்குழுவின் உறுப்பினராகவும் இருந்தார். 2010 ஆம் ஆண்டில் பீஸ்மா தேவ் சீபாலக் எழுதிய  *ஆன் தி விங்ஸ் ஆஃப் டெஸ்டினி: ஏ. ரவுஃப்* *பந்தன்* என்ற இவரது வாழ்க்கை வரலாறுவெளியிடப்பட்டது.

பிரெஞ்சு அரசாங்கம் அவரை *ஆபீசர் டி எல் ஆர்ட்ரே டு மெரைட்* மற்றும் *ஆபீசர் டி எல் ஆர்ட்ரே டி லா ஃபிராங்கோபோனி* ஆகிய பட்டங்களுடன் அலங்கரித்தது. இந்திய அரசு இவரை 2006 இல் பிரவாசி பாரதீய சம்மான் விருதுடன் கௌரவித்தது.

## நூலியல்
* 

## மேற்கோள்கள்

பகுப்பு:1937 பிறப்புகள்
பகுப்பு:வாழும் மக்கள்
சிவசாகர் ராம்கூலம்

**சர் சிவசாகர் ராம்கூலம்** (Seewoosagur Ramgoolam) ( பிறப்பு: 1900 செப்டம்பர் 18 - 1985 திசம்பர் 15) பெரும்பாலும் சாச்சா ராம்கூலம் என்று குறிப்பிடப்படுகிற இவர் ஓர் மொரிசிய அரசியல்வாதியும், அற்க்காரியங்களை செய்தவருமாவார். மொரிசிய சுதந்திர இயக்கத்தின் தலைவராக இருந்த இவர், மொரிசியசின் முதல் முதலமைச்சராகவும், மொரிசியசின் பிரதமராகவும், அதன் தலைமை ஆளுநராகவும் பணியாற்றினார். 1976 முதல் 1977 வரை ஆப்பிரிக்க ஒற்றுமை அமைப்பின் தலைவராக இருந்தார். மொரிசியசு, தொழிலாளர் கட்சியின் தலைவராக, இவர் தொழிலாளர்களின் உரிமைகளுக்காக போராடி, 1968 இல் மொரிசியசை சுதந்திரத்திற்கு அழைத்துச் சென்றார்.

## சுயசரிதை
கேவல் என்றும் அழைக்கப்படும் இவர், செப்டம்பர் 18, 1900 அன்று மொரிசியசில் உள்ள பெல்லி ரைவ் என்ற இடத்தில் பிளாக் மாவட்டத்தில் பிறந்தார். இவர் இந்திய வம்சாவளியைச் சேர்ந்த ஒரு மொரிசியன், அதாவது இந்தோ-மொரிசியன் ஆவார்.

இவர் தனது ஆரம்பகால இந்தி, இந்திய கலாச்சாரம் தத்துவம் ஆகியவற்றில், உள்ளூர் மாலை பள்ளியில் (மொரிசிய இந்து வார்த்தையில் *பைத்கா* என்று அழைக்கப்பட்டது) படித்தார். அங்கு இந்து சமூகத்தின் குழந்தைகள் இந்து கலாச்சாரத்தின் வடமொழியையும், அதன் பார்வைகளையும் கற்றுக்கொண்டனர். ஆசிரியர் பிரார்த்தனைகளையும் பாடல்களையும் கற்பிப்பார்.'வேதங்கள், ராமாயணம், உபநிடதங்கள், பகவத் கீதை போன்ற புனித நூல்களிலிருந்து எடுக்கப்பட்ட சமசுகிருத பிரார்த்தனைகளும்,வற்றாத மதிப்புகளும் கற்பிக்கப்பட்டன.

இவர் ஒரு அறிவார்ந்த மாணவராக இருந்தார். மேலும் தனது தாய்க்கு தெரியாமல் மேடம் சிரிசு என்பவரால் நடத்தப்படும் அண்மையிலிருந்த ரோமன் கத்தோலிக்க உதவிப் பள்ளியில் சேர்ந்தார். இவர் வரலாறு, புவியியல், ஆங்கிலம், பிரஞ்சு ஆகிய மொழிகளைக் கற்றுக்கொண்டார்.  ஏழு வயதில், இவர் தனது தந்தையை இழந்தார். பன்னிரெண்டாவது வயதில், ஒரு பசு மாட்டினால் கடுமையான விபத்துக்குள்ளானார், இது இவருக்கு இடது கண் பாதிப்பை ஏற்படுத்தியது. உள்ளூர் அரசியலையும், மகாத்மா காந்தி, ஜவகர்லால் நேரு, ராஷ் பிஹாரி போஸ் ஆகியோரின் கீழ் இந்திய சுதந்திரத்திற்கான அப்போதைய போராட்டம் குறித்த இவரது மாமாவுக்கும் அவரது நண்பர்கள் வட்டத்திற்கும் இடையிலான அரசியல் விவாதங்களை இவர் கேட்பார். இந்த ஆரம்ப உரையாடல்கள் பல ஆண்டுகளுக்கு பின்னர் இவரது அரசியல் நம்பிக்கைகளின் அடிப்படையாக அமைந்தன.

## மேற்கோள்கள்

## வெளி இணைப்புகள்

* Birth centenary celebrations of Sir Seewoosagur Ramgoolam
* Sir Seewoosagur Ramgoolam, the Rare Diplomat, by Joseph Tsang Mang Kin 

பகுப்பு:மொரிசியசு அறிவியலாளர்கள்
பகுப்பு:1985 இறப்புகள்
பகுப்பு:1900 பிறப்புகள்
பந்தளம் பாலம்

**பந்தளம் பாலம்** (*Pandalam Bridge*) என்பது, இந்தியாவின் கேரளாவிலுள்ள பந்தளம் சந்தியை இணைக்கக்கூடிய ஒரு பாலமாகும். கேரள பொதுப்பணித் துறை இந்தப் பாலத்தைக் கட்டுவதற்கு ஆணையிட்டு 2016 டிசம்பரில் பொதுமக்கள் பயன்பாட்டிற்காக திறக்கப்பட்டது. பாலத்தின் கட்டுமான மதிப்பு 4.20 கோடி ரூபாய்  ஆகும்.

இந்தப் பாலம் 19.35 மீட்டர் நீளமும் 14.6 மீட்டர் அகலமும் கொண்டது மற்றும் இருபுறமும் 1.5 மீட்டர் அகலமுள்ள பாதசாரிகளுக்கான பாதை உள்ளது.

## மேலும் காண்க

* இந்தியாவில் உள்ள பாலங்களின் பட்டியல்

## குறிப்புகள்

பகுப்பு:கேரளத்தில் உள்ள பாலங்கள்
நுண் இடுக்கி

**நுண் இடுக்கி** (=பெடிசெல்லாரியா)(*pedicellaria*) என்பது சிறிய குறடு அல்லது நக வடிவ அசையும் தாடைபோன்ற அமைப்பாகும். இந்நுண் இடுக்கிகள் பொதுவாக முட்தோலிகளில் கடல் நட்சத்திரங்களிலும் (வகுப்பு ஆஸ்டிராய்டா) மற்றும் கடல் அர்ச்சின்களிலும் (வகுப்பு எக்கினாய்டியா) காணப்படுகிறது.  இந்த பெடிசெல்லாரியாவில் தசைகள், உணர் உணர்விகளை கொண்டது.  எனவே இந்த அமைப்பானது சூழல் மாறுபாடுகளுக்கு ஏற்ப செயல்படும். பிற விலங்கின தொகுதிகளில் உள்ள நுண் இடுக்கிகள் குறித்துத் தெளிவாக அறியப்படவில்லை. ஆனால் நுண் இடுக்கியின் செயலாக உயிரினங்களின் மேற்பகுதியில் காணப்படும் பாசிகளை நீக்கவும், ஏதேனும் பிற கழிவுகள் உடலின் மீது படிவதைத் தடுத்து உடலின் மேற்பகுதியினை சுத்தமாக வைத்திருக்க நுண் இடுக்கிகள் பயன்படுவதாகக் கருதப்படுகிறது.
## கடல் நட்சத்திரம்

### வகைகள்
கடல் நட்சத்திரங்களில் நுண் இடுக்கி கால்கள் இரு வகைகளாகப் பிரிக்கப்படுகின்றன. அவை நுனி நீள் வகை நுண் இடுக்கிகள் மற்றும் நுண் நீள் கத்தரி வகை இடுக்கிகள். 
### அமைவிடம்
கடல் நட்சத்திரத்தில் பெடிசெல்லாரியா தோலின் மேற்பரப்பில் அமைந்திருக்கலாம் அல்லது நெகிழ்வான தண்டுகளில் பொருத்தப்படலாம். உயிரினங்களைப் பொறுத்து விலங்குகளின் உடலின் மேற்பரப்பில், வயிற்று, விளிம்பு அல்லது ஆக்டினல் மேற்பரப்பில் உள்ள குழிகளில், மற்றும்/அல்லது குழாய் கால் உரோமத்திற்கு அருகிலுள்ள ஆம்புலக்ரல் தட்டுகளில் காணப்படும். ஒவ்வொரு நுண் இடுக்கிகளும் மூன்று துண்டுகளால் ஆனது. அடிப்பகுதி ஒர் துண்டாகவும், மேற்பகுதியில் இரண்டு துண்டுகள் வாய்போன்று அமைந்துள்ளது. கடல் நட்சத்திரம் இந்த அமைப்பின் அடிப்படையிலே *Forcipulate sea star* என்று அழைக்கப்படுகிறது. இரண்டு துண்டுகளுடன் கூடிய நுண் இடுக்கிகளும் உள்ளன.
### செயல்கள்
பொதுவாக பெடிசிலேரியா சுவாச உறுப்புகளைப் பாதுகாக்கவும், ஆழ்கடல் பகுதிகளில் வாழும் பிரிசின்கிடா உயிரிகளிலும், அண்டார்டிக்கா பகுதியில் வாழும் லேபிடிஸ்டெரிகளில் உணவு சேகரிக்கவும் பயன்படுகிறது. 
## கடல் அர்ச்சின்கள்

### வகைகள்
கடல் அர்ச்சின்களில் நான்கு வகையான நுண் இடுக்கிகள் காணப்படுகின்றன. அவை 1) டிரைடேக்டைலசு, 2) ஒபிசெபாலசு, 3) டிரைபைலோசு மற்றும் 4) குளோபிபெரசு. நுண் இடுக்கியின் மேற்பகுதியில் மூன்று சிறு துண்டுகள் தாடைபோன்று இடுக்கி பற்றும் அமைப்பினை ஏற்படுத்துகின்றன. இதனை தாங்கிப் பிடிக்கும் கால்போன்ற அமைப்பு ஒன்றுள்ளது. இதன் கழுத்துப் பகுதியானது அசையும் தன்மையுடையது. 
### அமைவிடம்
கடல் அர்ச்சின் மேலுறையின் மீது எப்பகுதியிலும் இந்த நுண் இடுக்கிகள் காணப்படலாம்.
### செயல்கள்
ஒரு சில குடும்ப முட்தோலிகளில், குளோபிசெரசு நுண் இடுக்கி விசத்தன்மை கொண்ட அமைப்பாகப் பரிணாம மாற்றமடைந்துள்ளது. இதனால் இரையினை வேட்டையாட உதவுகிறது. டாக்சோபினுஸ்டிடே குடும்பத்தில் உள்ள டிரிப்பினுஸ்டெசு கிரேடில்லா மற்றும் டாக்சோபினுஸ்டெஸ் பிலோலசு சிற்றினங்களில் அதிக நச்சுத் தன்மை உடையதாகக் காணப்படுகிறது. 

Image:Flower urchin by Vincent C Chen.jpg|அபாயகரமான பூ போன்ற அர்ச்சின், நுண் இடுக்கிகள் பூ போன்று தோற்றமளிக்கின்றன, தைவானில் எடுக்கப்பட்ட படம்
Image:Pédicellaires de Toxopneustes pileolus.JPG|பூ போன்ற அர்ச்சின் நுண் இடுக்கிகள்
Image:Red sea-reef 3926.jpg|குறைவான நச்சுத் தன்மையுடைய நுண் இடுக்கிகளைக் கொண்ட டிரிப்பினுஸ்டெசு கிரேடில்லா 

## மேற்கோள்கள்

பகுப்பு:முதுகெலும்பிலிகள்
பகுப்பு:முட்தோலிகள்
அரி ரங்க பிள்ளை

**அரி ரங்க கோவிந்தசாமி பிள்ளை** (Ariranga Govindasamy Pillay) (பிறப்பு:1945 சூன் 14) இவர் மொரிசியசின் தலைமை நீதிபதியாக 1996 முதல் 2007 வரை பணியிலிருந்தார். ஒய்.கே.ஜே. இயியுங் சிக் யுவான் என்பவருக்குப் பின்னர் பதவிக்கு வந்தார்.

## ஆரம்ப கால வாழ்க்கை
1966 முதல் 1969 வரை இலண்டன் பொருளியல் பள்ளியில்  பொருளாதாரத்தையும், அரசியல் அறிவியலையும் பயின்று பட்டம் பெற்றார். அதன் பிறகு ஆக்சுபோர்டில் உள்ள மேர்டன் கல்லூரியில் சட்டம் பயின்றார். 1971 இல் நீதித்துறை துறையில் கலையில் இளங்கலை பட்டம் பெற்ற இவர், 1972 இல் இலண்டனின் லிங்கன் விடுதியில் வழக்கறிஞராகச் சேர்ந்தார். மொரிசியசுக்குத் திரும்பியதும் இவர் சட்டம் பயிசி மேற்கொண்டார். 1987 வரை மொரிசியசிலுள்ள தலைமை சட்ட அறிஞர் அலுவலகத்திலும், நீதி அமைச்சகத்தின் சட்ட ஆலோசகராக பணியாற்றினார். சட்ட அலுவலகத்திலும், நீதி அமைச்சகத்திலும் முதன்மை ஆலோசகர், உதவி சட்ட அறிஞராகவும், நாடாளுமன்ற ஆலோசகராகவும் இவர் பல பதவிகளை வகித்தார்.

இவர் நீதிபதியாகவும் பின்னர் 1987 முதல் 1996 வரை மொரிசிய உச்சநீதிமன்றத்தின் மூத்த நீதிபதியாகவும் நியமிக்கப்பட்டார். 1996 மே 1 அன்று மொரிசியசின் தலைமை நீதிபதியாக நியமிக்கப்பட்டார். 2007 சூன் 13 அன்று ஓய்வு பெற்றார்.

இவர் மொரிசியசின் நீதி, சட்ட சேவை ஆணையத்தின் தலைவராக உள்ளார். 1997 முதல் பொருளாதார, சமூக, கலாச்சார உரிமைகள் தொடர்பான ஐக்கிய நாடுகளின் குழுவின் உறுப்பினராகவும் உள்ளார். அத்துடன் ஜனநாய, மனித உரிமைகள் ஆய்வுகளுக்கான ஆப்பிரிக்க மையத்தின் ஆளும் குழுவின் ஆலோசகராகவும் நியமிக்கப்பட்டார்.

## மேற்கோள்கள்

பகுப்பு:மொரிசியத் தமிழர்
பகுப்பு:வாழும் மக்கள்
பகுப்பு:1945 பிறப்புகள்
பெருநகர மும்பை மாநகராட்சி

**பெருநகர மும்பை மாநகராட்சி** ( **Municipal Corporation of Greater Mumbai (MCGM)**,  **பிரகான் மும்பை மாநகராட்சி** (**BMC**) என்றும் அழைக்கப்படுகிறது, (முன்னர் **மும்பை மாநகராட்சி**)  என்பது இந்தியாவின் மகாராட்டிரம் மாநிலத்தின் தலைநகரில் மும்பையில் மாநகராட்சி ஆகும். இது 227 உறுப்பினர்களைக் கொண்டது. இது இந்தியாவின் அதிக வருவாய் உள்ள மாநகராட்சி ஆகும்.   

இதன் ஆண்டு வரவு செலவுத் திட்டம்  ரூபாய் 74,427 கோடி ஆகும். இது இந்தியாவின் சில மாநிலங்களை விட அதிகமாக ஆகும்.  2015-ஆம் ஆண்டில் துருச்ணா விச்வாச்ராவ் அதன் தலைவராக பணியாற்றிய முதல் பெண் ஆவார். 

## நிர்வாகம்

## மாநகராட்சி தேர்தல்கள்

## மேலும் காண்க
* 2026 பெருநகர மும்பை மாநகராட்சி தேர்தல்

## மேற்கோள்கள்


## வெளி இணைப்புகள்

* மும்பை மாநகராட்சி வலைத்தளம் 
* எம்சிஜிஎம் ஆட்சேர்ப்பு 2020

பகுப்பு:இந்திய மாநகராட்சிகள்
பகுப்பு:மகாராட்டிரா மாநில மாநகராட்சிகள்
கிசோரி பெட்னேகர்

**கிசோரி பெட்னேகர் (Kishori Pednekar)** (பிறப்பு 1962) மகாராட்டிராவின் மும்பையை சேர்ந்தவர். இவர் சிவசேனா கட்சியை சார்ந்த அரசியல்வாதி ஆவார். அவர் பெருநகரமும்பை மாநகராட்சியின் தற்போதைய மேயராக உள்ளார்.

## பதவிகள்

* 2002: பெருநகரமும்பை மாநகராட்சியின் உறுப்பினராகத் தேர்ந்தெடுக்கப்பட்டார்.  
* 2012: பெருநகரமும்பை மாநகராட்சியின் உறுப்பினராக மீண்டும் தேர்ந்தெடுக்கப்பட்டார்  
* 2017: பெருநகரமும்பை மாநகராட்சியின் உறுப்பினராக மீண்டும் தேர்ந்தெடுக்கப்பட்டார் 
* 2019: பெருநகரமும்பை மாநகராட்சியின் மேயராக தேர்ந்தெடுக்கப்பட்டார் 

## மேற்கோள்கள்

## வெளி இணைப்புகள்

* சிவசேனா வலைதளம் 

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
செலினா பேகம்

**செலினா பேகம்** (  ) ஓர் ஆங்கில பத்திரிகையாளர். ஏசியன் நியூஸ் என்ற ஊடகத்தின் ஆசிரியராகவும்,  மான்செஸ்டர் ஈவினிங் நியூஸ் என்ற ஊடகத்தின் தலைமை வணிக நிருபராகவும் பணியாற்றி வருகிறார்.

## ஆரம்பகால வாழ்க்கை
இவர் 1979 ஆம் ஆண்டு டிசம்பர் 27,அன்று இங்கிலாந்தின் மான்செஸ்டரில் பிறந்தார். பாளிங்கே பார்க் உயர்நிலை பள்ளியில் கல்வி பயின்றார். ஆங்கில, சமூகவியல் மற்றும் சமயக் படிப்பை ஹோப்வுட் ஹால் கல்லூரி படித்தார்.

லிவர்பூல் கல்லூரியின் தேசிய பத்திரிகையாளர் பயிற்சிக்கான கவுன்சில்  பத்திரிக்கையாளர் பயிற்சி பெற்று  ஏசியன் நியூஸ் செய்தி ஊடகத்தில் ஜூனியர் நிருபராக  பணியாற்றினார்.

## விருதுகள்
பிரித்தானிய அணுசக்தி எரிபொருட்களின் நிதியுதவி பெற்ற பத்திரிகையில்  பேகம் 2006 ஆண்டின் சிறந்த வடமேற்கு பத்திரிகையாளராக அறிவிக்கப்பட்டார். காஷ்மீரில் ஏற்பட்ட பூகம்பத்தையும் மற்றும் பிற பிரத்தியேகங்களை பற்றி செய்திகளை பதிவு செய்ததற்காக இவர் இந்த விருதை வென்றார். 15 ஆண்டு வரலாற்றில் இந்த விருதினை பெற்ற முதல் ஆசிய பெண் பத்திரிக்கையாளர் என்ற பெருமையும் பேகம் பெற்றார். 2007 ஆம் ஆண்டில், பியூஷன் விருதுகளில் பேகம் இந்த ஆண்டின் ஊடக ஆளுமைக்கான விருதுக்கு பரிந்துரைக்கப்பட்டார்.  2011 ஆம் ஆண்டில், இந்த ஆண்டின் வணிக பத்திரிகையாளருக்கான O2 மீடியா விருதுகளில் இறுதிப் போட்டியாளராக இருந்தார்.

## தனிப்பட்ட வாழ்க்கை
பேகம் ஓர் முஸ்லீம். இவர் வங்காள மொழியில் சரளமாக பேசுவார்.மேலும் இவரால் உருது மற்றும் இந்தி மொழியையும் புரிந்து கொள்ள முடியும். இவர் இனவெறிக்கு எதிரான எதிர்ப்பு பிரச்சாரத்திலும் பங்கேற்றுள்ளார்.

## மேலும் காண்க

* பிரித்தானிய பங்களாதேஷ் 
* பிரித்தானிய பங்களாதேஷியர்களின் பட்டியல்

## குறிப்புகள்

பகுப்பு:இருபத்தொராம் நூற்றாண்டு ஆங்கிலேய எழுத்தாளர்கள்
பகுப்பு:முஸ்லிம் எழுத்தாளர்கள்
பகுப்பு:வாழும் மக்கள்
பகுப்பு:1979 பிறப்புகள்
கோராகும்பார்

**கோராகும்பார்** (**Korakumba**), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரம் எனுமிடத்தில் கோயில் கொண்டுள்ள விட்டலர் எனும் கிருஷ்ணரின் பக்தர் ஆவார். குயவர் குலத்தில் 1267-இல் பண்டரிபுரம் அருகே உள்ள *தேராதோகி* எனும் கிராமத்தில் பிறந்த கோராவிற்கு ஒரு மனைவியும், மழலையும் இருந்தனர். கோராகும்பார் எப்போதும் விட்டலரின் பெயரை உச்சரித்துக் கொண்டே பானைகள் செய்வதற்கு களிமண்ணை கால்களால் பிசையும் வழக்கம் கொண்டவர். 

ஒரு நாள் பானைகளை செய்வதற்கு மெய்மறந்து கால்களால் களிமண்ணை பிசைந்து கொண்டிருந்த போது, தனது குழந்தை தவழ்ந்து வந்து களிமண்ணில் புதைந்து இறந்தது போனது. இதை அறிந்த கோரா கும்பாரின் மனைவி, கணவனிடம் கோபித்துக் கொண்டு, பகவான் விட்டலர் மீது சத்தியமாக தன்னை தீட்டக்கூடாது என்றார். விட்டலர் மீது சத்தியம் செய்ததால், அன்று முதல் மனைவியை தீண்டுவதில்லை என உறுதி பூண்டார். 

இந்நிலையில் புத்திர வாரிசு வேண்டி, தன் மனைவி, தனது தங்கை இராமியை இரண்டாவதாக கோரா கும்பாருக்கு திருமணம் செய்து வைத்தாள். கோரா கும்பார் இரண்டாவது மனைவியையும் தீண்டவில்லை. எனவே ஒரு நாள் இரவு அக்காவும், தங்கையும் சேர்ந்து படுத்திருந்த கோரா கும்பாரை தொட்டனர்.  இதனை அறிந்து பதறிய கோராகும்பார், தான் செய்த வாக்குறுதி மீறப்பட்டதால், தனது இரு கைகளையும் தானே வெட்டிக் கொண்டார். 

ஒரு முறை ஆடி மாத ஏகாதசி அன்று தனது இரு மனைவிகளை அழைத்துக் கொண்டு   பண்டரிபுரம் பாண்டுரங்க விட்டலர் கோயில் திருவிழாவிற்கு யாத்திரையாகச் சென்றார். கோயிலில் பக்தர்கள் தம்புராக்களைக் கொண்டு இசைத்தும், ஜால்ராக் கட்டைகளையும் தட்டிக் கொண்டும்,   பகவான் விட்டலரின் நாம சங்கீர்த்தனகளை பாடிக் கொண்டும், ஆடிக் கொண்டும் இருந்தனர். 

இதனை தொடர்ந்து பார்த்துக் கொண்டிருந்த கோரா கும்பார் மெய்மறந்து, தன்னை அறியாமல் இரு கைகளையும் தலைக்கு உயரே உயர்த்திக் கொண்டு விட்டலரின் நாமவளிகளை  பாடிக்கொண்டே ஆடினார்.  கோரக்கும்பாருக்கு கைகள் முளைத்துள்ளதை அவரது மனைவிகள் கண்டு வியந்தனர். அது முதல் கோரா கும்பர், தனது இரு மனைவிகளுடன் விட்டலரின் பெருமைகளைப் பாடிக் கொண்டே இல்லறம் நடத்தினர்.

## மேற்கோள்கள்
 

## வெளி இணைப்புகள்
* கோரா கும்பார் கதை - ஒலி வடிவம் 

பகுப்பு:வைணவ அடியார்கள்
பகுப்பு:மராத்தியர்கள்
சக்குபாய் (பண்டரிபுரம்)

**சக்குபாய்** (**Sakkubai**), இந்தியாவின் மகாராட்டிரா மாநிலத்தின் சோலாப்பூர் மாவட்டத்தில் உள்ள பண்டரிபுரத்தில் கோயில் கொண்டுள்ள பகவான் பாண்டுரங்க விட்டலரின் பரம பக்தை ஆவார். பண்டரிபுரம் அருகே சிஞ்சுருணிபுரம் எனும் கிராமத்தில், கங்காதர ராவ் - கமலாபாய் தம்பதியருக்கு சக்குபாய் பிறந்தார். சிறுவயது முதலே கிருட்டிணராகிய பாண்டுரங்க விட்டலரின் மீது அதிக பக்தி கொண்டிருந்தார். மணந்தால் பகவான் பாண்டுரெங்கனை மட்டுமே மணப்பேன் என உறுதி பூண்டிருந்த சக்குபாய்க்கு, அவரின் 10-வது வயதில் மித்துரு ராவ் என்பவருக்கு, அவரது பெற்றோர்கள் திருமணம் செய்து வைத்தனர். 

மித்துரு ராவுடன் வெளியூரில் வாழ்ந்த சக்குபாய், ஒரு நாள் பண்டரிபுரம் யாத்திரை செல்லும் அடியார்களுடன் பண்டரிபுரம் செல்ல கணவரிடம் அனுமதி கேட்டார். அதனை மறுத்த கணவர் மித்ரு ராவ், சக்குபாயை ஒரு தூணில் கயிற்றால் கட்டிப் போட்டார். இதனை அறிந்த பகவான் விட்டலர் சக்குபாயை கட்டப்பட்ட கயிற்றிலிருந்து விடுவித்தார். சக்குபாய் உடனே அடியவர்களுடன் பண்டரிபுரம் யாத்திரையில் கலந்து கொண்டு, பண்டரிநாதனை வழிபட பண்டரிபுரம் சென்றார்.  

பண்டரிபுரத்தில் விட்டலரை வழிப்பட்டு ஊருக்கு திரும்பிய சக்குபாய், அங்கு வீட்டில் தனக்கு பதிலாக பகவான் பாண்டுரங்க விட்டலர் தனது வேடத்தில் வீட்டு வேலைகளை செய்வதை அறிந்து திகைத்தார். சக்குபாயின் மாமியார் மற்றும் கணவருக்கு பகவான் நேரில் காட்சியளித்து, சக்குபாயின் பக்தியை பாராட்டும் விதமாக தான் சக்குபாய் வேடத்தில் வீட்டு வேலைகளை செய்ததாக அருளினார்.

## திரைப்படங்களில்
சக்குபாய் தொடர்பான கதைகள் இரண்டு தமிழ்த் திரைப்படகள் மூலம் வெளியாகியுள்ளது. முதல் திரைப்படம் 1934- சக்குபாய் என்ற பெயரில் வெளியானது. இரண்டாவது திரைப்படம் 1939-இல் சாந்த சக்குபாய் எனும் பெயரில் வெளியானது.

## மேற்கோள்கள்


## வெளி இணைப்புகள்
*  சக்குபாய் கதை - காணொலி 

பகுப்பு:வைணவ அடியார்கள்
பகுப்பு:மராத்தியர்கள்
தனிநபர் மொத்த உள்நாட்டு உற்பத்தி அடிப்படையில் இந்திய மாநிலங்கள் பட்டியல்

thumb|இந்திய மாநிலங்களின் தனிநபர் வருமானம் 2018–19
இது **தனிநபர் மொத்த உள்நாட்டு உற்பத்தி அடிப்படையில் இந்திய மாநிலங்கள் பட்டியல் (list of Indian states and union territories by NSDP per capita)**. மாநில நிகர உள்நாட்டு உற்பத்தியில் ஒவ்வொரு மாநிலங்களும் மொத்த உள்நாட்டு உற்பத்தியை எந்த இடங்களில் வருகின்றது. பின்வரும் பட்டியல் இந்திய ரூபாயில்  மாநிலங்கள் மற்றும் ஒன்றியப் பகுதிகளின் தனிநபர் புள்ளிவிவரங்கள் ஆகும்.   

## இந்திய மாநிலங்களின் தனிநபர் வருமானம் 2011 - 2018

## மேற்கோள்கள்

பகுப்பு:இந்தியாவில் மாநிலவாரியாக பொருளாதாரம்
பகுப்பு:இந்திய மாநிலங்கள் தொடர்பான பட்டியல்கள்
பகுப்பு:பொருளாதார அளவீடுகள்
வீரசோழபுரம்

**வீரசோழபுரம்** (Veeracholapuram) என்பது இந்திய மாநிலங்களில் ஒன்றான தமிழ்நாட்டின் விழுப்புரம் மாவட்டம், கண்டாச்சிபுரம் வட்டம், முகையூர் குறுவட்டத்தில் அமைந்த ஒரு வருவாய் கிராமம் ஆகும். மேலும் முகையூர் ஊராட்சி ஒன்றியத்தில் உள்ள **வீரசோழபுரம் ஊராட்சி**யில் அமைந்த கிராமம் ஆகும்.

## கோயில்கள்
இந்த ஊர் சிவன் கோயிலுக்கு புகழ் பெற்றது மற்றும் வீரசோழபுரம் சிவன் கோயில் என்று அழைக்கப்படுகிறது.

துவைத வேதாந்தத்தை பரப்பியவரும், உத்திராதி மடத்தின் இந்துத் துறவியும் இந்தக் கிராமத்தில் ஓடும் தென்பெண்ணை ஆற்றின் கரையில் 1674 ஆம் ஆண்டில் சமாதி நிலையை அடைந்தவருமான சத்யநாத தீர்த்தரின் பிருந்தாவனத்திற்கும் இந்தக் கிராமம் குறிப்பிடத்தக்கது.

## இதனையும் காண்க
* வீரசோழபுரம் (கள்ளக்குறிச்சி)

## மேற்கோள்கள்

பகுப்பு:Coordinates not on Wikidata
பகுப்பு:விழுப்புரம் மாவட்டத்திலுள்ள கிராமங்கள்